Pontanima

Hor **Pontanima** (lat. pons, anima - *most dušom*) oformljen je u jesen 1996. godine u Sarajevu, kao projekt Interreligijske službe Oči u oči, odnosno, današnjeg Udruženja Pontanima. 

Osobitost hora je da okuplja ljude iz svih religija i uvjerenja, koji se bave muzikom ili vole pjevanje. Na koncertima i nastupima hor izvodi muziku svih religijskih zajednica današnje BiH, osobito židovstva, pravoslavlja, islama i katoličanstva, te afro-američke i krišna kompozicije. 

U svom repertoaru također njeguje i svjetovnu muziku različitih kultura sa područja cijelog Balkana.

Danas u horu djeluju ljudi iz svih različitih religijskih i etničkih zaleđa i predstavljaju mikrokosmos, "BiH u malom", te svjedoče kako različitost i otvorenost izgrađuju zajednicu u kojoj se svi uvažavaju. Muzika Pontanime je liturgija ljepote, muzičke raznolikosti koja nastaje iz sazvučja duhovnih i kulturnih uticaja u BiH.

Od 1996. do danas izveli su preko 400 nastupa, koncerata i susreta. Pontanima je gostovala u Hrvatskoj, Sloveniji, Srbiji, Austriji, Njemačkoj, Italiji, Francuskoj, Mađarskoj, Švicarskoj, SAD, Velikoj Britaniji i Kini.

Hor je primio: nagradu "Search for Common Ground" za inovativno i izvanredno djelovanje na pomirenju u BiH, Washington D.C. 2004, Zahvalnicu grada Sarajeva za doprinos u umjetnosti i promociju bosanskohercegovačke baštine, Šestoaprilsku nagradu Grada Sarajeva, Zlatnu i Srebrenu diplomu na Međunarodnom takmičenju "Musica Sacra a Roma", Rim 2007, Srebrenu diplomu na 5. horskoj olimpijadi u Grazu 2008. Zatim 2011. nagrada za mir organizacije Pax Christi. 

2016. godine Međunarodni centar za interreligijski dijalog u Dohi dodjeljuje međunarodnu nagradu horu za posebno njegovanje i širenje dijaloga te saradnju između pripadnika različitih religija, te iste godine Fondacija Chirac iz Pariza dodjeljuje posebno priznanje horu za aktivnosti u korist međuetničkog i međureligijskog dijaloga u Bosni i Hercegovini.

Dirigenti hora: 
* 1996/2015 - Josip Katavić
* 2015/2019 - Alma Aganspahić
* 2019/danas - Emir Mejremić

## Koncerti
## Nagrade
* 1998. Tanenbaum Peacemakers in Action Award, nagrada organizacije Tanenbaum Center for Interreligious Dialogue, SAD osnivaču fra Ivi Markoviću
* 2004. Common Ground, nagrada organizacije Search for Common Ground, SAD
* 2005. Zahvalnica grada Sarajeva, za doprinos umjetnosti, njegovanje suživota te promociju kulturno-historijske baštine BiH,
* 2006. Šestoaprilska nagrada Grada Sarajeva
* 2011. Mirovna nagrada organizacije "Pax Christi International Peace Award"
* 2016. International Center for Interfaith Dialogue Katar, dodjeljuje nagradu za posebno njegovanje i širenje dijaloga te saradnju između pripadnika različitih religija
* 2016. Fondacija Chirac iz Pariza, dodjeljuje posebno priznanje za doprinos kulturi mira
*2019. Intercultural Achievement Award, dodjeljuje Ministarstvo za Evropu, integraciju i vanjske poslove Republike Austrije
*2020. Fra Grgo Martić, nagrada Asocijacije kompozitora i muzičkih stvaralaca za autorsko stvaralašvo u području promocija muzike naroda BiH
* 2005. Najbolja interpretacija kompozicije starog majstora u Prijedoru na festivalu Zlatna vila
* 2007. Zlatna i Srebrena diploma na Međunarodnom takmičenju horova "Musica Sacra a Roma", Rim, Italija
* 2008. Srebrena diploma na 5. horskoj olimpijadi u Grazu.

## Diskografija
* Tajna mira
* Bosanski Te Deum
* Moć različitosti
* Most duša
* Missa Bosniensis

## TV nastupi
*"Vjernici" , dokumentarni film Namika Kabila, fotografija: Damir Šagolj, produkcija Mediacentar Sarajevo, 2008
*"Pontanima"- dokumentarni film u produkciji FTV, režija Aleksandar Jergović, Sarajevo 2006

## Reference 
Kategorija:Umjetnost u Sarajevu
Kategorija:Bosanskohercegovačka kultura
Kategorija:Dobitnici Šestoaprilske nagrade